Albert Ellis

Albert Ellis (født 27. september 1913, død 24. juli 2007) var en amerikansk psykolog og grunnleggeren av Rational Emotive Behavior Therapy (REBT) (norsk: omtr. rasjonell emotiv adferdsterapi), en av de mest kjente og innflytelsesrike terapiformene innen kognitiv adferdsterapi.Ellis, Albert (2001). I senere tid er også det kontekstulle blitt en viktig del av denne terapien - derfor heter den nå Rational-Emotive-Behavioral-Contextual therapy (REBCT). Overcoming Destructive Beliefs, Feelings, and Behaviors: New Directions for Rational Emotive Behavior Therapy. Promotheus Books.

Albert Ellis regnes sammen med Aaron Beck som en av grunnleggerne og foregangsmennene innen moderne psykoterapi og kognitiv adferdsterapi (CBT/KAT). Ellis var opprinnelig utdannet og praktiserte innen psykoanalysen, men forlot sitt virke som psykoanalytiker da han etter hvert anså den som både dels mangelfull teoretisk og ineffektiv i mange praktiske applikasjoner. Det var derfor at han på midten av 1950-tallet utviklet sitt eget psykoterapeutiske system Rational Therapy (RT), nå altså kalt for Rational Emotive Behavior Therapy. Teorien bak REBT forsøker å forklare hvordan samspillet og sammenhengen mellom kognisjon, emosjoner og adferd i form av en persons evalueringer, filosofiske antakelser og fortolkninger i forhold til enselv, andre og ens liv til en vesentlig grad danner basis for og er med å belyse mental funksjonsevne og psykiske vansker.

Albert Ellis ble av American Psychological Association (APA) i 1982 kåret til det 20. århundres nest mest innflytelserike psykoterapeut. Bare Carl Rogers ble rangert foran. Ellis har i løpet av sitt lange virke influert og dannet basis for viktige og epokedannende erkjennelser innen moderne psykoterapeutisk behandling.Dr. Mike and Dr. Lidia Abrams: A Brief Biography of Dr. Albert Ellis 1913-2007  

 Bibliografi 
Albert Ellis har forfattet over 80 bøker, tillegg til en rekke artikler og andre publikasjoner bl.a.:

 Rational Emotive Behavior Therapy: It Works for Me – It Can Work for You; Prometheus Book. 2004 – ISBN 978-1-59102-184-1 
 A Guide to Rational Living; Wilshire Book Company. 1975 – ISBN 0-87980-042-9 
 How to Cope with a Fatal Illness; med Mike Abrams Ph.D.; Barricade Books. 1994 – ISBN 1-56980-005-7
 Rational Emotive Behavior Therapy: A Therapist's Guide; Impact Publishers. 2004 – ISBN 1-886230-61-7
 How to Control Your Anger Before It Controls You; med Raymond Chip Tafrate. Citadel Press. 1998 – ISBN 0-8065-2010-8
 Overcoming Destructive Beliefs, Feelings, and Behaviors: New Directions for Rational Emotive Behavior Therapy; Prometheus Books. 2001 – ISBN 1-57392-879-8
 Feeling Better, Getting Better, Staying Better : Profound Self-Help Therapy For Your Emotions; Impact Publishers. 2001 – ISBN 1-886230-35-8
 Rational Emotive Behavior Therapy: A Therapist's Guide (2nd ed.); Impact Publishers, 2005. ISBN 978-1-886230-61-3
 The Practice of Rational Emotive Behavior Therapy 2.ed.; Springer Publishing, 2007. ISBN 978-0-8261-2216-2

 Se også 
 Psykoterapi
 Psykolog
 Kognitiv adferdsterapi
 Psykologi
 Terapi
 Filosofisk praksis

 Referanser 

 Eksterne lenker 

 Albert Ellis Institute
 Albert Ellis-Friends
 The REBT Network

Kategori:Psykologer fra USA
Kategori:Personer fra Pittsburgh
Kategori:Fødsler i 1913
Kategori:Dødsfall i 2007